“Italians remove EU flag and put the flag of the PR of China,” the headline says, suggesting that such a phenomenon is happening in Italy … people are removing the flag of the European Union and are replacing it with the Chinese flag.
, Рецензија: Италијанците го вадат знамето на ЕУ и го ставаат знамето на НР Кина, Епидемијата на корона-вирусот во Италија континуирано е во фокусот на светската јавност, која со внимание ги следи вестите за развојот на настаните во оваа земја. Откако од Европската Унија не ја доби очекуваната помош за справување со сè потешката состојба, и откако и Кина и Русија самоиницијативно испратија во Италија материјална и стручна помош, оваа тема се најде меѓу најтиражните информации кај меѓународната јавност. Неизбежно, таа е доста споделувана и коментирана и во нашата земја, особено бидејќи коинцидира со конечното добивање на датумот за преговорите на Македонија со ЕУ., Линк до оригиналниот напис:\xa0Италијанците го вадат знамето на ЕУ и го ставаат знамето на НР Кина, Датум на објавување: 23.3.2020, Датум на рецензирање:\xa026.3.2020, Рецензент:\xa0Југослава Дуковска, Рецензираме напис, кој, всушност, пренесува фотографија и коментар од социјални мрежи без притоа да објасни поблиску за контекстот поврзан со содржината што ја пренесува и со наслов кој без никаква ограда го тврди тоа како факт.\xa0„Италијанците го вадат знамето на ЕУ и го ставаат знамето на НР Кина“, вели насловот, сугерирајќи дека во Италија масовно се случува ваква појава – луѓето да го симнуваат знамето на Европската Унија чија долгогодишна членка е нивната земја и да го заменуваат со кинеското знаме., Вака гласи содржината на написот:, На социјалните мрежи се споделуваат фотографии како во Италија се симнува знамето на ЕУ и го креваат знамето на Кина., Италијанците го ваѓаат знамето на Европска Унија и го ставаат знамето на НР Кина. После кризата дефинитивно следи распад на ЕУ, пишува на постот., Проверката на интернет-содржините ќе покаже дека помошта која Кина ѝ ја упати на Италија, која се соочува со голема катастрофа предизвикана со експлозивното ширење на вирусот Ковид-19 на својата територија, доби голем пубицитет на светско ниво. Угледни списанија се појавија со анализи околу тоа како се случило да откаже солидарноста на земјите-членки на Европската Унија кога Италија кон крајот на февруари, откако веќе еден месец води тешка борба со корона-вирусот на својата територија и нејзините залихи се речиси исцрпени, упати формално барање до ЕУ членките во медицински и санитарен материјал, но ниту една земја не ѝ испрати помош., За тоа какви реперкусии на глобалната политика ќе има инволвирањето на Кина во Италија од аспект на меѓународните односи, пишува и влијателниот магазин\xa0Foreign Policy.com\xa0од САД во текст под наслов:\xa0„ЕУ ја напушти Италија кога ѝ е најпотребна“. Потсетувајќи ги ЕУ-членките, особено оние поновите, како Унгарија, Литванија или Полска, кои се реципиенти на ЕУ-фондовите, а имаат далеку помал број заразени, дека би требало да се освестат и веднаш да ѝ упатат помош на Италија, ако мислат и натаму да сметаат на италијанските војници кои, во некоја идна безбедносна или хуманитарна криза на нивните територии, би требало солидарно да учествуваат со свои сили во спасувањето на нивните граѓани. И\xa0EUOBSERVER\xa0заклучува дека Кина наголемо ја користи шансата за пробив на европската сцена, помагајќи ѝ на Италија додека изостанува солидарноста на другите ЕУ-членки., Истражувајќи што пишуваат италијанските медиуми на темава, може да се наиде на написи што покажуваат\xa0индивидуални случаи\xa0во кои граѓани или компании, во знак на револт од односот на ЕУ кон нивната земја во најтешките моменти на епидемиолошката криза, го симнувале знамето на ЕУ од постаментите на кои се наоѓале:, Денес го симнавме ЕУ-знамето од пред нашата фабрика, кое стоеше до италијанското,, изјавиле надлежните од\xa0една текстилна фабрика\xa0во гратчето Прато, додавајќи:, Сега сме сами, ама горди., Италијанските медиуми спомнуваат\xa0уште еден случај\xa0на симнување на европското знаме – во италијанскиот град Бари, потпретседателот на Советот на Општината, Фабио Ромито го симнал знамето од општинската зграда, бидејќи бил револтиран од односот на ЕУ кон неговата земја. Иако е очигледно дека се работи за изолирани, емотивно инспирирани постапки, во двата случаја не станувало збор дека ЕУ-знамето било заменето со знамето на НР Кина. Не постојат никакви индиции дека се работи за доминантно расположение во Италија., Написот што е предмет на оваа рецензија покажува очигледна тенденција да го генерализира ова тврдење, иако користи ограда дека тоа го тврди ФБ-постот што го пренесува., После кризата дефинитивно следи распад на ЕУ, пишува на постот., Ако се тргне по трагата на изворот на кој се повикува написот, се доаѓа до фејсбук-профилот со\xa0псевдоним Мисија, кој споделува десничарска, проруска и пронационалистичка содржина. На 23 март тој го пренесува твитот на\xa0профилот под име CarlZha,\xa0кој за себе кажува дека постира прокинески содржини на „Твитер“ и уредува поткаст за Кина., Од анализата на написот може да се заклучи дека се работи на некритички преземена содржина од некредибилен извор и пласиран како информација. Насловот е тенденциозен, со намера да му сугерира на читателот дека во Италија масовно се исфрлаат знамињата на Европската Унија и се заменуваат со кинески, што воопшто не е точно., Дезинформирањето во време на вонредни околности каква што е пандемијата на коронавирусот е во спротивност со\xa0новинарските стандарди, а под одредени околности\xa0претставува\xa0и кривично дело., , Овој напис е дел од\xa0специјалното известување на „Критинк“ за дезинформациите поврзани со епидемијата на корона-вирусот Ковид-19. Кликнете на линкот за најнови вести и проверени информации од оваа област., Сите коментари и забелешки поврзани со овој и другите написи на Вистиномер, барањата за корекции и појаснувања, како и предлозите за проверка на изјавите на политичарите и ветувањата на политичките партии, можете да ги доставите преку овој формулар, Партијата која „БЕСА“-та („Зборот“) на Албанците им ја даде на „каурите“ го поддржува…, Не е првпат да се измислува наводно затворање на „Дрекслмаер“, Дали Заев и Мицкоски се обединети против идејата „премиер Албанец“?, Дискредитација на кандидати за пратеници без воопшто да бидат исконтактирани, Претплатете се за редовни написи од Вистиномер.мк, Вистиномер е сертифициран потписник на Кодексот на принципи усвоен од страна на Меѓународната мрежа за проверка на факти., Избор на yредникот, Партијата која „БЕСА“-та („Зборот“) на Албанците им ја даде…, Не е првпат да се измислува наводно затворање на…, Дали Заев и Мицкоски се обединети против идејата „премиер…, Најнови Ветувања, Велес не доби катна гаража, Се најавуваат подготвителни активности за изградба на…, Реконструиран е патот до Прилепското Езеро, Најнови изјави, Реисот на ИВЗ во улога на доктор го прогласи корона-вирусот…, Мицкоски за Велигденските празници ги почитувал препораките…, Изборните дејства можело да се спроведат и за 25 дена, Welcome, Login to your account., Recover your password., A password will be e-mailed to you.
Италијанците им се лутат на Европејците, ама не го заменуваат ЕУ-знамето со кинеско – Truthmeter